

**Ανακοίνωση ΚΟΑ για την κάρτα φιλάθλου στην Επαρχία Λάρνακας**

Ο Κυπριακός Οργανισμός Αθλητισμού ενημερώνει το φίλαθλο κοινό της Λάρνακας ότι από την Τετάρτη 17 Αυγούστου θα λειτουργεί συνεργείο έκδοσης κάρτας φιλάθλου στο «Αντώνης Παπαδόπουλος», για την εξυπηρέτηση των φιλάθλων της Επαρχίας Λάρνακας.

Ο ΚΟΑ υπενθυμίζει στους φιλάθλους ότι για την καλύτερη εξυπηρέτησή τους και την αποφυγή ταλαιπωρίας, ο καλύτερος τρόπος έκδοσης της κάρτας φιλάθλου παραμένει η ηλεκτρονική διαδικασία. Ωστόσο, για το φίλαθλο κοινό που επιθυμεί να το πράξει με φυσική παρουσία, ειδικό συνεργείο θα βρίσκεται στα γραφεία του Σταδίου, από την Τετάρτη 17 Αυγούστου μέχρι την Παρασκευή 26 Αυγούστου, τις πιο κάτω μέρες και ώρες:

Τετάρτη 17/08: 09.00-13.00, 14.30-18.30

Πέμπτη 18/08: 09.00-13.00, 14.30-18.30

Παρασκευή 19/08: 09.00-13.00

Δευτέρα 22/08: 14.30-18.30

Πέμπτη 25/08: 14.30-18.30

Παρασκευή 26/08: 09.00-13.00

Σημειώνεται ότι από τις 27 Αυγούστου και μετά η έκδοση κάρτας φιλάθλου θα συνεχίσει να γίνεται μόνο ηλεκτρονικά.